2022 Rhif 994 (Cy. 211)
Cynllunio Gwlad A Thref, Cymru
Gorchymyn Cynllunio Gwlad a Thref (Dosbarthiadau Defnydd) (Diwygio) (Cymru) 2022
Gwnaed 26 Medi 2022
Yn dod i rym 20 Hydref 2022

Mae Gweinidogion Cymru, drwy arfer eu pwerau a roddwyd i’r Ysgrifennydd Gwladol gan adrannau 55(2)(f) a 333(7) o Ddeddf Cynllunio Gwlad a Thref 1990, ac sy’n arferadwy bellach ganddynt hwy, yn gwneud y Gorchymyn a ganlyn.
1990 p. 8.
Trosglwyddwyd swyddogaethau’r Ysgrifennydd Gwladol o dan adran 55 ac adran 333(7) o Ddeddf Cynllunio Gwlad a Thref 1990 (p. 8), i’r graddau yr oeddent yn arferadwy o ran Cymru, i Gynulliad Cenedlaethol Cymru gan erthygl 2 o Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672) ac Atodlen 1 iddo: gweler y cofnod yn Atodlen 1 ar gyfer Deddf Cynllunio Gwlad a Thref 1990 (p. 8) fel y’i hamnewidiwyd gan erthygl 4 o Orchymyn Cynulliad Cenedlaethol Cymru (Trosglwyddo Swyddogaethau) 2000 (O.S. 2000/253) ac Atodlen 3 iddo. Trosglwyddwyd y swyddogaethau i Weinidogion Cymru yn rhinwedd adran 162 o Ddeddf Llywodraeth Cymru 2006 (p. 32) a pharagraffau 30 a 32 o Atodlen 11 iddi, ac mae’r swyddogaethau hynny yn swyddogaethau perthnasol fel y’u diffinnir ym mharagraff 30(2).